Document ID: 32008R0442

UREDBA KOMISIJE (ES) št. 442/2008
z dne 22. maja 2008
o izdaji uvoznih dovoljenj za riž v okviru tarifnih kvot, odprtih z Uredbo (ES) št. 1529/2007 za podobdobje maja 2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),
ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
ob upoštevanju Uredbe Komisije (ES) št. 1529/2007 z dne 21. decembra 2007 o odprtju in upravljanju uvoznih kvot za riž s poreklom iz držav, ki so del regije Cariforum ter čezmorskih držav in ozemelj (ČDO) (3) in zlasti člena 4(1) Uredbe,
ob upoštevanju naslednjega:
(1)
Z Uredbo (ES) št. 1529/2007 je bila za leto 2008 odprta letna uvozna tarifna kvota 187 000 ton riža v protivrednosti oluščenega riža s poreklom iz držav, ki so del regije Cariforum (zaporedna številka 09.4219), uvozna tarifna kvota 25 000 ton riža v protivrednosti oluščenega riža s poreklom iz Nizozemskih Antilov in Arube (zaporedna številka 09.4189) in uvozna tarifna kvota 10 000 ton riža v protivrednosti oluščenega riža s poreklom iz najmanj razvitih ČDO (zaporedna številka 09.4190).
(2)
Za kvote iz člena 1(1) in 1(2) Uredbe (ES) št. 1529/2007 je drugo podobdobje meseca maja.
(3)
Iz sporočila v skladu s členom 6(a) Uredbe (ES) št. 1529/2007 izhaja, da zahtevki za kvoto z zaporedno številko 09.4219, predloženi v prvih sedmih dneh meseca maja 2008 v skladu s členom 2(1) navedene uredbe, zajemajo količino v enakovredni količini oluščenega riža, ki presega razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine za zadevno kvoto, določiti, v kakšnem obsegu se lahko izdajo uvozna dovoljenja.
(4)
Iz zgoraj navedenega sporočila izhaja, dazahtevki za kvoti z zaporednima številkama 09.4189 in 09.4190, predloženi v prvih sedmih dneh meseca maja 2008 v skladu s členom 2(1) Uredbe (ES) št. 1529/2007, zajemajo količino v enakovredni količini oluščenega riža, ki je manjša od razpoložljive količine.
(5)
Prov tako je treba v skladu s členom 4(1) Uredbe (ES) št. 1529/2007 določiti razpoložljive količine za naslednje kvotno podobdobje -
SPREJELA NASLEDNJO UREDBO:
Člen 1
1. Na podlagi zahtevkov za uvozna dovoljenja za riž v okviru kvote (kvot) z zaporedno številko 09.4219 iz Uredbe (ES) št. 1529/2007, predloženih v prvih sedmih dneh meseca maja 2008, se izdajo dovoljenja za zahtevane količine, za katere se uporabijo koeficienti dodelitve iz Priloge k tej uredbi.
2. Razpoložljive količine v okviru kvot z zaporednimi številkami 09.4219, 09.4189 in 09.4190 iz Uredbe (ES) št. 1529/2007 za naslednje kvotno podobdobje so določene v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. maja 2008

Labels: 3
17
5